Sefid Rud

Sefid Rud (, «den hvite elva») er ei elv i Iran. Den er den nest lengste elva i Iran etter Karun.

Elva heter Sefid Rud nedstrøms for samløpet mellom Qezel Owzan og Shahrood. Qezel Owzan er rundt 550 km lang og er det lengste tilløpet. Den samler vann fra den nordøstre delen av Zagrosfjellene og områdene øst for vannskillet mot Urmiasjøen. Shahrood er mye kortere, ca. 175 km, og samler vann fra sørskråningen til Elburzfjellene.

Ved samløpet ligger Sefid Rud-demningen med et magasin på 1860 millioner m³. Etter demningen bryter Sefid Rud gjennom Elburzfjellene i et trangt gjel. Nord for fjellene renner Sefid Rud gjennom slettelandet i Gilan og passerer nær Rasht. Til slutt danner elva et stort delta der den munner ut i Det kaspiske hav. Kaspiørret, stør, barber og mort vandrer opp i Sefid Rud fra Det kaspiske hav for å gyte.

 Kilder 


 Eksterne lenker 


Kategori:Elver i Iran
Kategori:Provinsen Ardabil
Kategori:Provinsen Gilan
Kategori:Provinsen Kurdistan
Kategori:Provinsen Qazvin
Kategori:Provinsen Teheran
Kategori:Provinsen Zanjan
Kategori:Provinsen Øst-Aserbajdsjan
Kategori:Nedbørfelt til Det kaspiske hav